als_Latn dik_Latn sag_Latn
Presidenti në detyrë, Bujar Nishani, ka kujtuar sot 5 vjetorin e votimit të tij në krye të Shtetit nga Kuvendi i Shqipërisë.
Në një postim në faqen zyrtare në fb, Nishani bashkë me falenderimin për të gjithë ata që i besuan, shpreh lutjen që të mos i ketë zhgënyer në ushtrimin e detyrës.
Si sot, 5 (pesë) vite më parë, Kuvendi i Shqipërisë më besoi duke më zgjedhur Presidentin e Republikës.11 Qershor i 2012, më ngarkoi një përgjegjësi të madhe dhe më ofroi Nderin më të madh që mund të ketë një njeri në jetën e tij si shërbyes i vendit.Sot, dëshiroj tju shpreh falënderimin tim më të sinqertë atyre që më propozuan dhe më nderuan.Sot, dëshiroj tju shpreh mirënjohjen më të thellë të gjithë atyre që më votuan dhe më privilegjuan me besimin e tyre.Lutem që të gjithë ata të mos i kem zhgënjyer shkruan Nishani.
Me 11 qershor të 2012, rreth orës 19:00 të mbrëmjes, Kuvendi i Shqipërisë do ti jepte fund maratonës dramatike dhe aspak të zakonshme të zgjedhjes së Presidentit të ri të Republikës, duke votuar Bujar Nishanin.
Nishani, asokohe Ministër i Brendshëm do të zgjidhej President pas dy tërheqjeve surprizë të kandidatëve të mëparshëm të mazhorancës qeverisëse, gjykatësit kushtetues Xhezair Zaganjori, i tërhequr më 8 qershor, pas raundit të tretë dhe ajo më surprizë akoma, e ekonomistit nga shoqëria civile, Artan Hoxha mesditën e së hënës, kur pritej të niste raundi i katërt.
Nishani mori 73 vota pro të mazhorancës së atëhershme të drejtuar nga Sali Berisha.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn ind_Latn als_Latn